ESTAR มั่นใจรายได้ปีนี้โตเข้าเป้า 2 พันลบ. หลังตุนแบ็คล็อกแน่น 2.5 พันลบ.
ESTAR มั่นใจรายได้ปีนี้โตเข้าเป้า 2 พันลบ. หลังตุนแบ็คล็อกแน่น 2.5 พันลบ. จ่อเปิด 5 โครงการใหม่ปี 62 มูลค่า 3 พันลบ. ผลักดันยอดขายโตต่อเนื่อง
23 พ.ย. 2561

บริษัท อีสเทอร์น สตาร์ เรียล เอสเตท จำกัด (มหาชน) หรือ ESTAR เปิดเผยว่า บริษัทตั้งเป้ายอดขายในปี 62 จะเติบโตต่อเนื่องจากปีนี้ที่คาดทำได้ 2.7-2.8 พันล้านบาท โดยเตรียมเปิดโครงการใหม่ 3-5 โครงการ มูลค่าโครงการราว 2-3 พันล้านบาท ขณะที่คาดว่ารายได้จะเติบโตใกล้เคียงกับปีนี้ เนื่องจากยังรับรู้ยอดขายรอโอนไม่มาก
ส่วนผลการดำเนินงานปี 2561 ยังคงเป้าหมายมีรายได้ที่ระดับ 2 พันล้านบาท โดยขณะนี้มียอดขายรอโอน (Backlog) ราว 2.5 พันล้านบาท คาดว่าจะรับรู้รายได้ภายในไตรมาส 4/61 เกือบ 1 พันล้านบาท